खुला परिपथ वोल्टता
जब किसी युक्ति (या विद्युत नेटवर्क) के सिरों के बीच कोई लोड जुड़ा नहीं होता, उस स्थिति में उसके सिरों के बीच की वोल्टता को खुला परिपथ वोल्टता (Open-circuit voltage (संक्षिप्त OCV या VOC ) कहते हैं। नेटवर्क विश्लेषण में खुला परिपथ वोल्टता को 'थेवनिन वोल्टता' (Vth) भी कहते हैं। बैटरियों तथा सौर सेलों का खुला परिपथ वोल्टता का उल्लेख करते समय उन दशाओं (जैसे ताप, आवेश की दशा, प्रदीप्ति आदि) का भी उल्लेख किया जाता है जिन दशाओं में वह खुला परिपथ वोल्टता प्राप्त होती है।